text: Modeshow på budget
  02 marts 2016 kl. 13.54
  I aften holder Blå Kors Genbrug et stort modeshow i Horsens. De 200 stykker tøj, der kommer på podiet, er brugte mærkevarer, og kan købes for en slik.
  Der står "Hugo Boss", "Ralph Lauren" og "G-Star Raw" på mærkerne ved et stort genbrugsmodeshow i Horsens onsdag aften. Det er Blå Kors Genbrug, der står bag. I alt 1400 stykker mærketøj har genbrugsbutikken fundet frem, og det hele kan købes til billige penge.
  - Vi har så meget lækkert tøj, og sådan et modeshow er jo en rigtig god måde at vise tøjet frem på. Og så er det jo god reklame for butikken. Men i sidste ende, så gør vi det jo for at skaffe penge til Blå Kors hjælpearbejde, siger Teamleder for dagens modeshow Majbritt Therkelsen til TV SYD.
  Majbritt Therkelsen regner med at 150 kvinder og mænd dukker op til modeshowet. Showet går direkte til Blå Kors Danmarks hjælpearbejde.
  Se med, når TV SYD sender live fra modeshowet kl. 19:30.
  